Araabia Võitlusliikumine Ahvazi Vabastamise Eest

Al-Ahvaziya või Araabia Võitlusliikumine Ahvazi Vabastamise Eest (araabia keeles حركة النضال العربي لتحرير الأحواز‎; ingliskeelsest nimest lühendatult ASMLA) on araabia rahvuslik separatistlik rühmitus, mis võitleb Khūzestāni provintsi Iraanist sõltumatu araablaste riigi loomist. Iraani valitsus klassifitseerib liikumist terroristlikuks ühenduseks. Aastal 1999 asutasid Khuzestani iseseisvusaktivistid Ahmad Mola Nissi ja Habib Yabar Ahvazi ASMLA liikumise, et tugevdada poliitilist võitlust Khuzestani provintsi iseseisvuse eest. 12. juunil 2005 võttis liikumine vastutuse nelja pommi õhkimise eest, rünnakus hukkus 8 ning sai vigastada 75 inimest. 24. jaanuaril 2006 õhkis ASMLA Ahvāzi linnas kaks pommi, tappes 9 nings vigastades 46 inimest. Esimene pomm plahvatas kell 9.30 Samani pangahoone ees. Teine pomm plahvatas pool tundi hiljem valitsuse keskkonnaagentuuri hoone ees. Iraani valitsus süüdistas alguses Iraaki, kuid järgmisel päeval võttis rünnaku eest vastutuse hoopis ASMLA. Iraani võimud vahistasid pommirünnakuga seoses 50 inimest. 16. mail 2015 võttis liikumine vastutuse rünnaku eest Iraani keskvalitsuse büroole Susangerdis. 3. jaanuaril 2017 väitis ASMLA relvastatud tiib, Al-Nasser Mohiuddini märtrite brigaad, et õhkis Lääne-Khuzestanis kaks naftajuhet; Teheran lükkas väite ümber ning väitis, et Iraani araablaste seas puuduvad separatistlikud vaated. ASMLA avalikustas, et sihtmärkideks olnud naftajuhtmed hävitati täielikult ning sellega õnnestus Iraani valitsusele tekitada "suuri kahjustusi ja kütusekulu". Pärast rünnakut ütles üks ASMLA relvastatud tiiva juhtidest, et 2017. aasta tuleb liikumise jaoks eelnevatest erinev, kuna paika on pandud täpne ja laiaulatuslik plaan "pärsia vaenlase" majanduslike tugipunktide ründamiseks. Ahmed Mola Nissi, ASMLA pikaaegne juht, lasti 8. novembril 2017 oma kodu ees Haagis Hollandis maha. 22. septembril 2018 võttis Yaqoob Al-Ahvaz lühiintervjuus Iran International TV-le ASMLA nimel vastutuse samal päeval toimunud Ahvāzi sõjaväeparaadi rünnaku eest. Ta ütles, et tema rühmitus, Ahvazi rahvuslik vastupanu, on osa Araabia Võitlusliikumisest Ahvazi Vabastamise Eest ning rühmitustel pole muud valikut, kui valitsusele vastu hakata. 23. septembril postitati Haagist liikumise veebilehele teade, et ASMLA polnud rünnakuga seotud, rünnaku viis läbi rühmitus, mis heideti ASMLA-st välja juba 2015. aastal. Ahvazi rahvuslik vastupanu Hurtado, Luis Miquel (23. september 2018). "Al Ahvaziya: el independentismo árabe amenaza a Irán desde Europa". El Mundo (hispaania). Originaali arhiivikoopia seisuga 23. september 2018. Arab Struggle Movement for the Liberation of Ahwaz MIPT Terror Knowledge Base Adil Alsalmi. "Liberation of Ahwaz Movement Leader: The Deceive Storm restored faith to our hearts". Asharq Al-Awsat. Originaali arhiivikoopia seisuga 12. oktoober 2017. Arab separatists attack Iran government office NOW news BBC coverage of January 2006 attacks BBC World News Arab Struggle Movement for the Liberation of Ahwaz attacked Government target (Jan. 24, 2006, Iran)MIPT Terror Knowledge Base Arab separatists in Iran say attacked pipelines in west, Tehran issues denial Reuters Ahwazi freedom fighters destroy two major Iranian oil pipelines Ahwazna.net Iranian separatist leader killed in The Hague: Reports NL Times Iranian political activist shot dead in Netherlands, Reuters "UPDATED: Armed group kills over 20 at military parade in Iran's Ahvaz". Kurdistan 24. 22. september 2018. Vaadatud 22. septembril 2018. "ASMLA'S OFFICIAL STATEMENT REGARDING MILITARY PARADE ATTACK". ahwazona.net. 23. september 2018. Originaali arhiivikoopia seisuga 26. september 2018. Vaadatud 23. septembril 2018. "Beschuldigde Iraanse oppositiegroep uit Den Haag: "Wij pleegden aanslag niet"" (hollandi). Het Laatste Nieuws. Algemeen Dagblad. 23. september 2018. Vaadatud 23. septembril 2018.